CELEX: 31994R0230
Language: el
Date: 1994-01-24 00:00:00
Title: Κανονισμός (ΕΚ) αριθ. 230/94 του Συμβουλίου της 24ης Ιανουαρίου 1994 για τροποποίηση του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων

Avis juridique important

|

31994R0230

Κανονισμός (ΕΚ) αριθ. 230/94 του Συμβουλίου της 24ης Ιανουαρίου 1994 για τροποποίηση του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 030 της 03/02/1994 σ. 0001 - 0001 Φινλανδική ειδική έκδοση: Κεφάλαιο 3 τόμος 56 σ. 0006  Σουηδική ειδική έκδοση: Κεφάλαιο 3 τόμος 56 σ. 0006 

ΚΑΝΟΝΙΣΜΟΣ (ΕΚ) αριθ. 230/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για τροποποίηση του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (3), δεν εφαρμόζεται πλέον από την 1η  Απριλίου 1993- ότι, στην περίπτωση κατά την οποία ένα κράτος μέλος κρίνει σκόπιμο να ενδυναμώσει, στο έδαφός του, τα μέτρα που προβλέπονται από τον κανονισμό (ΕΟΚ) αριθ. 2073/92 του Συμβουλίου της 30ής Ιουνίου 1992 για την προώθηση της καταναλώσεως στην  Κοινότητα και τη διεύρυνση των αγορών του γάλακτος και των γαλακτοκομικών προϊόντων (4), θα πρέπει να προβλεφθεί η δυνατότητα θέσπισης, σε εθνικό επίπεδο, εισφοράς προωθήσεως για τους γαλακτοπαραγωγούς- ότι μια τέτοια διάταξη δεν έχει επιπτώσεις στις εισφορές προωθήσεως που έχουν εγκριθεί δυνάμει των άρθρων 92 και 93 της συνθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ακόλουθο άρθρο παρεμβάλλεται στον κανονισμό (ΕΟΚ) αριθ. 804/68 (5):  "Άρθρο 24α Με την επιφύλαξη της εφαρμογής των άρθρων 92 έως 94 της συνθήκης, ένα κράτος μέλος μπορεί να εισπράττει από τους γαλακτοπαραγωγούς μια εισφορά προώθησης επί των ποσοτήτων γάλακτος ή ισοδυνάμου γάλακτος που διατίθενται στο εμπόριο, με σκοπό τη  χρηματοδότηση μέτρων που αφορούν την προώθηση της κατανάλωσης γάλακτος και γαλακτοκομικών προϊόντων στην Κοινότητα, καθώς και τη διεύρυνση των αντίστοιχων αγορών και τη βελτίωση της ποιότητας."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιανουαρίου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ  (1) ΕΕ αριθ. C 210 της 4. 8. 1993, σ. 22.  (2) ΕΕ αριθ. C 20 της 24. 1. 1994.  (3) ΕΕ αριθ. L 131 της 26. 5. 1977, σ. 6.  (4) ΕΕ αριθ. L 30. 7. 1992, σ. 67.  (5) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2071/92 (ΕΕ αρθ. L 215 της 30. 7. 1992, σ. 64).